આ શાર્પ શૂટરની લવ સ્ટોરીમાં રહેલો છે ફિલ્મી મસાલો\nકૉમનવેલ્થમાં શૂટિંગમાં 25મી. એયર પિસ્ટલ ઇવેંટમાં ગોલ્ડ મેડલ જીત્યા બાદની તસવીર

25 મી. એયર પિસ્તોલમાં હિનાએ જેવો મેડલ પોતાના નામે કર્યો, એમણે પાછળની તરફ જોયું અને તેમના કોચ અને પતિ રૌનક પંડિતને ભેટી પડ્યાં. 

તેમના પતિ રૌનક પંડિતે પણ ખુશીમાં તેમને ઉપાડી લીધાં. 

આ પળને ત્યાં ઉભેલા ફોટોગ્રાફર્સે સુંદર રીતે કેદ કરી લીધી. એકમેકની આંખોમાં આંખ પરોવી રહેલી આ જોડીને જોઈને બધાના મનમાં સવાલ ઉઠ્યો કે આ જોડીની સ્ટોરી શું હશે?

તો એ સ્ટોરી જાણવા અમે, રૌનક પંડિતને ફોન કર્યો અને તેમણે કહ્યું, - 'હાહાહા.... અમારી સ્ટોરી બોલીવૂડની મસાલા ફિલ્મથી જરા પણ ઓછી નથી.'

એક બીજાથી કરતા હતા નફરત

તાલિમ લેતી હિના સિધ્ધુ

2006માં રૌનક પંડિત તેમના શૂટિંગની કારકિર્દીની શિખર પર હતા.

2006ના કૉમનવેલ્થ ગેમ્સમાં તેમણે સમરેશ જંગ સાથે 25મી. સ્ટેન્ડર્ડ પિસ્તોલની ટીમ ઇવેન્ટમાં ગોલ્ડ મેડલ જીત્યો હતો.

પછી એ જ વર્ષે એશિયન ગેમ્સમાં 25મી. સ્ટાન્ડર્ડ પિસ્તોલ ઇવેંટમાં સિલ્વર મેડલ પોતાના નામે કર્યો હતો.

મહારાષ્ટ્રના રૌનક પંડિત પુણેના બાલેવાડી શૂટિંગ રેંજમાં ટ્રેનિંગ કરતાં હતા. શૂટિંગમાં પદક જીતનારા 21 વર્ષના રૌનક પંડિત એ વખતે પોતાની જ ધૂનમાં હતા.

એ જ વખતે પુણેની બાલેવાડી શૂટિંગ રેંજમાં 17 વર્ષની હિના સિધ્ધુ પોતાનાં સપનાંની દુનિયા લઇને ત્યાં પહોંચે છે.

તમે આ વાંચ્યું કે નહીં?

હિનાનું શૂટિંગમાં નિશાન પાકું હતું, સ્વાભાવનાં તીખાં અને સપનાંને પૂરા કરવાની જીદ તેમનામાં દેખાતી હતી.

રૌનક પંડિતે પહેલી નજરમાં જ હિના વિશે આટલું તો સમજી જ લીધું હતું. એક મેડલ વિનર અને બીજી જૂનિયર ખેલાડી તો પહેલી નજરનો પ્રેમ તો શક્ય જ નહતો.

બન્ને જીદ્દી અને નખરાળા હતાં એટલે એકબીજા સાથે વાત કરવાનું ટાળતા હતાં. રૌનક પંડિત કહે છે કે એક સમય એવો આવ્યો કે અમે બન્ને એકબીજાથી નફરત કરવા લાગ્યા હતા.

બન્ને એક બીજાને મળવાનું તો છોડો જોવાનું પણ પસંદ નહોતા કરતાં. રૌનક કહે છે, 'લગભલ દોઢ વર્ષ સુધી અમે એકબીજા સાથે વાત ન કરી.’

વિદેશી કોચની ફીસના કારણે થઈ દોસ્તી

લગ્ન પછી પેરિસમાં એફિલ ટાવર સામે હિના સિધ્ધુ અને રૌનક પંડિત

રૌનક પંડિત કહે છે તેમને યુક્રેનિયન કોચ, અન્નાટોલી પાસેથી તાલીમ લેવી હતી.

પણ તેમની કિંમત ખૂબ વધારે હતી. એ ફીસ એકલા હાથે ભરવી સરળ નહોતી. એમણે વિચાર્યું કે હિના સાથે દોસ્તી કરી લઇશ તો ફીસ બન્ને મળીને ભરી દઇશું.

રૌનક પંડિતે કહ્યું એ પછી તેમણે હિના સાથે સામે ચાલીને દોસ્તી...\n\ntl;dr:
ઑસ્ટ્રેલિયાના ગોલ્ડકોસ્ટમાં હિના સિધ્ધુએ કૉમનવેલ્થ ગેમ્સમાં ગોલ્ડ મેડલ જીત્યો હતો.